section_heading: Životopis
paragraph_text: Prije ekspedicija se kratko vratio u rodni grad Cádiz gdje je proveo kratko vrijeme s obitelji. Dana 12. listopada 1776. otplovio je za Buenos Aires, gdje je nakon gradonačelnčkog mandata postavljen za prvog potkralja novoproglašenog potkraljevstva na području La Plate. Dok je bio na dužnosti potkralja, početkom 1777. umarširao je u Coloniju del Sacramento (koju su tada ponovno osvojili Portugalci) i zarobio više satnija Portugalske vojske. Nakon toga je na području brazilske savezne države Rio Grande do Sul nizao same pobjede i time doveo do potipsivanja primirja između zaraćenih Španjolskog i Portugalskog kolonijalnog carstva.